Used Light van Peugeot Partner Loire
Used Light van Peugeot Partner county Loire
Light van Peugeot Partner Steel panel van HDI 90
Update on 21/06/2018
Light van - Steel panel van - Diesel - 66.900 Km - 06/2014 Peter Moyo wil hof toe oor afdanking by Old Mutual | Netwerk24
Deur Hanlie Stadler en William Horne 19 Junie 2019 07:18
Peter Moyo, wat pas afgedank is as uitvoerende hoof van Old Mutual, wil terugbaklei.
Reuters berig dat Old Mutual se Sens-verklaring Dinsdag “ten beste onvolledig en ten ergste misleidend is” en dat Old Mutual “geen finansiële of enige ander skade” weens Moyo se optrede gely het nie.
“Mnr. Moyo sal Old Mutual se optrede dus betwis in die hof, waar ons vertrou die waarheid sal uitkom.”
Reuters identifiseer nie die regsverteenwoordiger nie.
Tabby Tsengiwe, hoofskakelbeampte van Old Mutual, het Dinsdagmiddag aan Netwerk24 gesê Moyo het nog nie amptelik aangedui of hy sy afdanking gaan betwis nie. “Ons kan nie met sekerheid sê watter aksie mnr. Moyo sal verkies om te volg nie, maar ons kan wel sê ons glo nie dat enige hofsaak oor ons besluit hoegenaamd meriete het nie.”
Moyo is op 24 Mei vanjaar geskors nadat die maatskappy se direksie die manier waarop hy sy belangebotsings bestuur het, problematies gevind het.
Moyo het as nie-uitvoerende direkteur van die NMT-groep die uitkering van gewone aandele ter waarde van R115 miljoen goedgekeur, waaruit hy regstreeks R30,6 miljoen verdien het, volgens Old Mutual. Die probleem is dat NMT voorkeurdividende en die terugbetaling van ’n lening van R291 miljoen aan Old Mutual verskuldig is.
Moyo se posisie as direkteur en aandeelhouer van NMT was welbekend aan Old Mutual met sy aanstelling as uitvoerende hoof kwalik ’n jaar gelede. Die potensiële belangebotsing moes volgens sekere protokolle bestuur word.
Moyo en Old Mutual verskil of daardie protokolle gevolg is.
Tsengiwe het ook bevestig dat die uitsprake wat Moyo ná sy skorsing in die openbaar gemaak het, het die verhoudinge benadeel. Volgens haar beskou die groep sy “mediaveldtog” om homself vry te spreek as “skadelik”.
Hy wou glo nie konstruktief aan gesprekke oor sy skeiding van die groep deelneem nie.
Meer oor: Nmt Capital | Nmt | Old Mutual | Peter Moyo | Batebestuursfirmas | Versekeraars | Finansiële Dienste